[{"text_idx": "#000002", "text": "Mae\u2019r adeg honno o\u2019r flwyddyn wedi cyrraedd eto. Mae\u2019n bryd codi gwydraid i\u2019r flwyddyn rydyn ni newydd ei chael a chroesawu\u2019r flwyddyn sydd i ddod. Felly, os ydych chi\u2019n dod i Gaerdydd ar gyfer Nos Galan ac yn chwilio am y llefydd gorau i ddathlu\u2019r flwyddyn newydd yna does dim angen i chi edrych ymhellach, gan ein bod wedi dewis lleoliadau o fri i fynd ati mewn steil."}, {"text_idx": "#000004", "text": "Pa le gwell i chi a\u2019ch anwyliaid groesawu 2023 gyda chlec nag yn unig westy pum seren Caerdydd, sy\u2019n edrych dros fae hardd Bae Caerdydd. Byddwch yn rhan o barti i\u2019w chofio gyda phrofiad bwyta pum seren ac adloniant gwych."}, {"text_idx": "#000005", "text": "Mae\u2019r noson yn dechrau am 7pm, gyda swper yn cael ei weini o 8pm a dathliad hanner nos."}, {"text_idx": "#000006", "text": "Parti Nos Galan y Great Gatsby"}, {"text_idx": "#000007", "text": "Profwch barti heb ei ail \u2013 mae Soiree\u2019r Great Gatsby yn gip cyfoes ar barti\u0308on enwog Great Gatsby. Peidiwch a\u0302 disgwyl hen fandiau teyrnged, mae\u2019r parti hwn yn cynnwys rhai o\u2019r DJs swing a bas gorau, band mawr swing a bas saith darn a\u2019r Artful Dodger ei hun!"}, {"text_idx": "#000008", "text": "Ychwanegwch ychydig o fwrlesg trawiadol, hud a lledrith i\u2019ch swyno a pherfformiadau syrcas arbennig gan The Rogue Circus, a chewch barti y byddai Gatsby ei hun yn falch ohono!"}, {"text_idx": "#000009", "text": "Bydd bwyd stryd traddodiadol o Jamaica yn cael ei weini gan Wilfs Caribbean Street Kitchen (heb ei gynnwys ym mhris y tocynnau)."}, {"text_idx": "#000010", "text": "Dathlwch y Flwyddyn Newydd mewn steil gyda pharti masgiau yn y Pontcanna Inn. Yn ffefryn gyda phobl leol, mae\u2019r dafarn draddodiadol ar Heol y Gadeirlan, ond taith gerdded fer o ganol y ddinas. Bydd gwisgwyr masgiau\u2019n derbyn gwydr o ddiod pefriog am ddim."}, {"text_idx": "#000011", "text": "Mynediad am ddim, bwyd gwych, diodydd gwych!"}, {"text_idx": "#000013", "text": "Ffarweliwch a\u0302 2022 a chroesawch y flwyddyn newydd gyda Martini yn eich llaw yn Dirty Martini. Gadewch iddyn nhw gynnal eich Nos Galan chi gyda\u2019r parti\u2019n dechrau am 7pm a DJ byw i\u2019ch cadw\u2019n dawnsio tan 3am."}, {"text_idx": "#000014", "text": "Byddan nhw hyd yn oed yn eich helpu i roi hwb i\u2019r dathliadau gyda Martini am ddim os byddwch yn cyrraedd cyn 9pm, a bydd diodydd rhad tan 9pm ar gyfer y rhai sy\u2019n cyrraedd yn gynnar."}, {"text_idx": "#000016", "text": "Bydd y gofod oriel wych yn cael ei drawsnewid yn llawr dawnsio llachar, gydag adloniant DJ di-dor drwy gydol y nos."}, {"text_idx": "#000017", "text": "Bydd mynediad i\u2019r to drwy\u2019r nos, gyda golygfeydd ysblennydd o\u2019r ddinas."}, {"text_idx": "#000018", "text": "Pa le gwell i groesawu\u2019r Flwyddyn Newydd nag yn y bar panoramig hwn sy\u2019n edrych dros y ddinas. Mae\u2019r parti yn dechrau am 6pm ac yn parhau tan 2am."}, {"text_idx": "#000019", "text": "Dawns Nos Galan y Philly"}, {"text_idx": "#000022", "text": "Yn berffaith ar gyfer unrhyw achlysur, gyda sawl DJ, rhestr hir o jins i bawb ac awr diodydd rhad enwog Caerdydd. Adloniant byw o\u2019r Sax and the Harmonics yn perfformio\u2019n fyw ar y llwyfan. Archebwch nawr i fwynhau\u2019r profiad yn y Philharmonic."}, {"text_idx": "#000023", "text": "Ymunwch a\u0302\u2019r Brewhouse i rocio\u2019ch ffordd i\u2019r Flwyddyn Newydd gyda cherddoriaeth fyw o 5pm, awr hapus o 5pm-7pm, canapes am ddim, diod pefriog am ddim am hanner nos a mynediad am ddim drwy\u2019r nos."}, {"text_idx": "#000024", "text": "Parti Pe\u0302l o Belydrau Nos Galan"}, {"text_idx": "#000025", "text": "Yn llawn cymeriad, disgleirdeb a llwyth o secwinau \u2013 mae Josephine yn o\u0302l gyda\u2019i strafagansa Nos Galan sydd wedi gwerthu allan yn y gorffennol \u2013 Glitterbomb! Gyda chod gwisg i ddenu piod, dewch i\u2019n dallu gyda\u2019ch bling a chewch fynediad i\u2019r parti Nos Galan wylltaf yn y dref."}, {"text_idx": "#000026", "text": "Archebwch le nawr i sicrhau eich tocynnau Nos Galan ynghyd a\u0302 Martini Glitter wrth gyrraedd. Mwynhewch noson o ddrigioni yn nwylo ein DJ arbennig a\u2019n gwesteiwr drag cabaret. Bydd llawer o dwrw, cystadlaethau cydwefuso, karaoke grw\u0302p a llwyth o gymeriad."}, {"text_idx": "#000027", "text": "Dewch a\u0302\u2019r merched ynghyd, ychwanegwch becyn diod a chodwch wydriad disglair wrth i\u2019r cloc daro hanner nos. Ffarweliwch a\u0302 2022 mewn steil!"}, {"text_idx": "#000028", "text": "Cinio a Dawns Nos Galan"}, {"text_idx": "#000029", "text": "Cynhelir yn Ystafelloedd y Parc yn y Park Plaza gyda diod wrth gyrraedd a chinio cwrs 3 ac yna disgo i ddawnsio\u2019ch ffordd i ddechrau cofiadwy i\u2019r Flwyddyn Newydd."}, {"text_idx": "#000030", "text": "Ymunwch a\u0302 ni yn y DEPOT ar gyfer Nos Galan i\u2019w chofio! Byddwn yn dathlu blwyddyn anhygoel arall \u2013 yng nghwmni The RPJ Band sydd wedi ennill sawl gwobr."}, {"text_idx": "#000031", "text": "Dewch i groesawu\u2019r flwyddyn newydd mewn steil gyda noson lawn cocte\u0302ls lliwgar, alawon soul a gwledd bwyd stryd i\u2019ch cadw ar y llawr dawnsio tan yr oriau ma\u0302n."}, {"text_idx": "#000032", "text": "Mae tocynnau ar werth nawr felly gwisgwch i greu argraff a dawnsiwch eich ffordd i 2023 gyda ni."}, {"text_idx": "#000034", "text": "Doedd Team Up ddim yn gallu gadael i\u2019r Flwyddyn Newydd fynd heibio heb gynnal un o\u2019u digwyddiadau Nos Galan gwirioneddol wirion a gwych! Mae eu ffrindiau hyfryd yn Tiny Rebel wedi eu gwahodd i barti i ddathlu diwedd y flwyddyn felly maen nhw\u2019n mynd amdani!"}, {"text_idx": "#000036", "text": "Gallwch ddisgwyl diodydd blasus; conffeti, popwyr parti, losin, addurniadau, rhubannau parti, gliter, siarcod a deinosoriaid aer a hwyl a sbri hurt. Gwrandewch ar yr holl alawon roc, amgen, pync pop a metel ynghyd a\u0302 phleserau cudd a chaneuon siart poblogaidd."}, {"text_idx": "#000037", "text": "Dathlwch y Flwyddyn Newydd yn y ffordd fwyaf gwych yn The Botanist Caerdydd! Beth am ddweud Iechyd Da i ddechreuadau newydd a bod yn ddiolchgar am yr atgofion a wnaed yn 2022!"}, {"text_idx": "#000038", "text": "Archebwch fwrdd a mwynhewch wydr am ddim o ddiod pefriog pan fyddwch chi\u2019n bwyta o\u2019n Bwydlen arbennig ar Nos Galan."}, {"text_idx": "#000039", "text": "Arhoswch o gwmpas i barti\u0308o ar o\u0302l bwyta gyda ni, gyda pherfformiadau cerddoriaeth fyw drwy\u2019r nos ac awyrgylch fel dim arall! Does dim lle gwell i groesawu\u2019r Flwyddyn Newydd nag yn Y Botanist!"}, {"text_idx": "#000040", "text": "Os ydych chi\u2019n awyddus i ddathlu mewn steil, Revolucio\u0301n de Cuba yw\u2019r lle i fod. Gyda cherddoriaeth fyw a dawnsio Mucho, mae ganddyn nhw bopeth i ddweud helo i 2023 yn null Cuba."}, {"text_idx": "#000043", "text": "Ewch i gyrchfan fwyaf cw\u0302l \u2013 yn llythrennol \u2013 Caerdydd, y Bar Barrug yng Ngw\u0302yl y Gaeaf ar Lawnt Neuadd y Ddinas a mwynhewch ddiod bach o fodca a\u0302 blas mewn tymheredd dan y rhewbwynt \u2013 gyda\u2019r sesiwn olaf yn dechrau am 11:30pm. Cynheswch wedyn gyda diod neu ddau ym mar cynnes a\u0302 naws apre\u0300s-ski Sur La Piste."}, {"text_idx": "#000046", "text": "Ymunwch a\u0302 ni am noson o gerddoriaeth, chwerthin a hwyl mewn Spiegeltent unigryw ar dir Castell Caerdydd!"}, {"text_idx": "#000047", "text": "Paratowch i gael eich hudo gan y consurwyr hy, acrobatwyr, angylion tanllyd a\u2019r cythreuliaid syfrdanol o Gastellana, y bydd eu sgiliau artistig a dewr yn eich gadael yn syfrdan. Wedi ei blethu a\u0302 stori garu a digon o gomedi, mae\u2019r sioe ddrygionus hon yn addo\u2019r noson allan orau y Nadolig hwn."}, {"text_idx": "#000048", "text": "Gwnewch y gorau o\u2019ch ymweliad drwy aros yn un o\u2019r nifer fawr o westai yng nghanol y ddinas neu Fae Caerdydd. Am rywbeth mwy personol, cymerwch olwg ar ein rhestr o lety gwely a brecwast, tai llety a llefydd eraill i aros yn y ddinas."}, {"text_idx": "#000049", "text": "Nawr rydych chi\u2019n gwybod y cyfan sydd ei angen i gael Nos Galan ysblennydd \u2013 a pheidiwch ag anghofio ein tagio yn eich lluniau Blwyddyn Newydd ar @croesocaerdydd #CroesoCaerdydd."}, {"text_idx": "#000050", "text": "Os ydych chi\u2019n chwilio am weithgareddau addas i\u2019r teulu ar gyfer Nos Galan, darllenwch am ein gweithgareddau sy\u2019n addas i bawb."}]